มีอะไรกับแฟนครั้งแรกวันเสาร์ที่22 ธันวาคมแฟนมีประจำเดือนตอน5 ธันวาคมรอบเดือนแฟนมาไม่สม่ำเสมอตอนมีอะไรกันใส่ถุงยางอนามัยป้องกันมีโอกาสท้องไหมครับ
สวัสดีค่ะ หากประจำเดือนมาวันที่ 5 ธ.ค. แล้วมีเพศสัมพันธ์ในวันที่ 22 ธ.ค. ถือว่าไม่ใช่ระยะปลอดภัย (หลัง 7 วัน) ส่วนระยะปลอดภัยแบบหน้า 7 วัน ไม่สามารถกำหนดได้ว่าคือวันใด เพราะมีระยะห่างระหว่างรอบประจำเดือนไม่สม่ำเสมอส่วนการใช้ถุงยางอนามัยนั้น หากใช้อย่างถูกต้อง ก็จะช่วยป้องกันการตั้งครรภ์ได้ประมาณ 98% หรือมีโอกาสตั้งครรภ์ประมาณ 2% แต่หากใช้ไม่ถูกต้อง โอกาสในการตั้งครรภ์ก็จะมีมากขึ้น เช่น ถุงยางมีการฉีกขาดหรือรั่วซึม ใช้ถุงยางขนาดที่ไม่พอดีกับอวัยวะเพศ ใช้ถุงยางซ้อน 2 ชั้น ใช้ถุงยางซ้ำ ใช้วาสลีนทาถุงยาง ดึงอวัยวะเพศออกจากช่องคลอดหลังจากที่อ่อนตัวแล้ว เป็นต้นหากจะมีเพศสัมพันธ์บ่อยๆ แนะนำควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้น